  Виталий Пронин 10-тӥ-12-тӥ куарусёнэ «Дружба» кинокуаын удмурт кылын француз кинофестиваль ортчиз. Таяз арын ми сое юромо субтитръёстэк дасяны выримы. Лыдӟыны но учкыны огдыре секыт шуыса ӝожтӥськылӥзы уго. Жаляса верано, калык ичи вал. Огласянь, реклама ӧз тырмы. Мукет ласянь, удмурт учкись арт-хаус выллем кинолы дышемын ӧвӧл. Француз-а, немец-а - огкадь пото. Кино учкыны ветлыны сям но ӧвӧл.Мукет ласянь, шумпотымон: калыкез трос уд шуы ке но, огшоры сеансэ вуэмъёслэсь тросгес ик. Та ужез азьланьын но нуимы ке, учкись дышоз.Матысь дыре «Берыктон луд» огинлыкен тыршомы берыктэм киноосты калыкозь вуттыны. Со яке фестивальёсысь шер киноос, яке эрико лицензиен дуннеез котыръясь суредъёс луозы. 1-тӥ коньывуонэ Берыктӥсьлэсь нуналзэ пусъём. Возьматомы туж тунсыко швед кино. «Акылес пересьёс» уж лэсьтэмын вал кызь сюрс долларен - «Узы-боры» выллем ик, пичи уксёен. Табере со фильм дуннеез котыръя, сое дунтэк учко.Алексей Шкляев Темалы тупась статьяос:Швед фильмлэн премьераез – удмурт кылын!  